laion/Wikipedia-Exotic huggingface dataset:
מקס פארק

מקס פארק (באנגלית: Max Park; נולד ב-28 בנובמבר 2001) הוא ספידקיובר אמריקאי ממוצא קוריאני. הוא אלוף עולם ושיאן עולם. פארק נולד וגדל בסריטוס, קליפורניה, לשוואן ומיקי פארק. כשהיה בן שנתיים הוא אובחן כאוטיסט והרופאים אמרו שהוא יצטרך עזרה לשארית חייו. היו לו קשיים במוטוריקה עדינה, והקובייה ההונגרית עזרה לו לשלוט בהם. כשהיה בן 10, הוא החל להתחרות בתחרויות ספידקיובינג, וכבר בתחרות השנייה שלו זכה במקום הראשון באירוע 6X6. פארק ופליקס זמדגס היו המוקד של הסרט התיעודי "הספיד-קיוברים" של נטפליקס המתאר את הישגיהם בעולם הספידקיובינג, החברות בינם והתחרותיות בינם. בתחרות שנערכה באפריל 2017 קבע פארק שיא עולם בממוצע מ-5 פתירות של 6.39 שניות. הוא היה הספידקיובר היחיד ששבר את השיא של פליקס זמדגס מאוסטרליה מאז ספטמבר 2009. השיא נשבר בנובמבר 2019 על ידי פליקס זמדגס, ולאחר מכן בשנת 2021 על ידי רויהאנג שו מסין. ב-11 ביוני 2023 שבר את שיא העולם בפתרון קובייה הונגרית כאשר קבע תוצאה של 3.134 שניות. במהלך הקריירה שלו הוא זכה ב-297 תארים באירועים שונים. השיאים מעודכנים נכון ל-24 ביולי 2023 3X3X3 פתירה בודדת - 3.13 שניות 4X4X4 פתירה בודדת - 16.79 שניות 4X4X4 ממוצע - 19.38 שניות 5X5X5 פתירה בודדת - 33.02 שניות 5X5X5 ממוצע - 36.46 שניות 6X6X6 פתירה בודדת - 59.74 שניות 6X6X6 ממוצע - 1:08.56 שניות 7X7X7 פתירה בודדת - 1:35.35 שניות 7X7X7 ממוצע - 1:42.12 שניות 3X3X3 פתירה ביד אחת - 6.20 שניות מדיה וקבצים בנושא מקס פארק בוויקישיתוף מקס פארק, ברשת החברתית פייסבוק מקס פארק, ברשת החברתית אינסטגרם מקס פארק, ברשת החברתית טיקטוק מקס פארק, סרטונים בערוץ היוטיוב מקס פארק, בביצוע (4.99) ao5 New Main?, סרטון באתר יוטיוב (אורך: 2:38), 13 באוגוסט 2021 מקס פארק, בביצוע (4.84) ao5 3x3 Rubik's Connected Cube, סרטון באתר יוטיוב (אורך: 1:55), 14 באוקטובר 2020 מקס פארק, בביצוע Max Park vs The Dream Team (2x2-7x7 Relay) - CubingUSA Nationals 2018 (feat. Feliks Zemdegs), סרטון באתר יוטיוב (אורך: 1:55), 28 ביולי 2018 על פי נתוני איגוד הקובייה העולמי Fastest Rubik's cube 3x3 WR (3.13) sec WORLD RECORD, נבדק ב-2023-07-24 WR (16.79) Rubik's Cube 4x4 single, נבדק ב-2023-07-24 WR 4x4 Rubik's Cube (19.38) Average World Record (Quietest WR), נבדק ב-2023-07-24 World Record 5x5 Single (33.02) Rubik's Cube, נבדק ב-2023-07-24 WR (36.46) 5x5 Rubik's Average Western Champs 2023, נבדק ב-2023-07-24 World Record 6x6 Single (59.74) Rubik's Cube, נבדק ב-2023-07-24 זמנים: 1:11.79, 1:03.71, 1:10.18 NEW World Record 7x7 Single (1:35.68) Rubik's Cube (1:42.12) Average, נבדק ב-2023-07-24 (6.20) Rubik's Cube OH 3x3 World Record Single, נבדק ב-2023-07-24
אנסון בון

אנסון בון (באנגלית: Anson Boon, נולד 15 בפברואר 2000) הוא שחקן קולנוע וטלוויזיה אנגלי, מוכר בשל השתתפותו בסרט "מלתעות האימה", בסרט המלחמה של סם מנדס "1917" ובסדרה של נטפליקס "המובסים". אנסון בון נולד ב קיימברידג'שייר. בתחילה שיחק בתפקידי אורח בסדרות טלוויזיה כגון "All at Sea", "המפקח מורס" ובתפקידי משנה בסרט האימה מלתעות האימה, ו1917 שבוים על ידי סם מנדס, שיצאו בשנת 2019. בגיל 19 ערך בון את הופעת הבכורה שלו בתיאטרון הלאומי המלכותי בלונדון בתפקיד מאסטר הרולד בהצגה "מאסטר הרולד ... והבנים", בבימויו של רוי אלכסנדר וייס. הוא קיבל את התפקיד לאחר אודישן ללא הכשרת תיאטרון או משחק קודם. בדרמה הקולנועית של ג'וליאן ג'ראולד "Sulphur And White", שיצאה בתחילת מרץ 2020, גילם את הגיבור דייוויד טייט כנער. באותה שנה שיחק גם בסרט "The Winter Lake". המגזין Screen International, בחר בבון כאחד מ"כוכבי המחר "בבריטניה ובאירלנד לשנת 2019. בשנת 2020 שיחק בסדרת הטלוויזיה "המובסים", בהפקת נטפליקס. בון גילם את מוריץ הצעיר, אותו מגלם בבגרותו לוגאן מרשל-גרין. בשנת 2021 לוהק לתפקיד ג'וני רוטן סולן להקת סקס פיסטולס לשעבר, במיני סדרה העתידית פיסטול. אנסון בון, במסד הנתונים הקולנועיים IMDb (באנגלית) Ben Dalton: Stars of Tomorrow 2019: Anson Boon (actor). In: screendaily.com, 8. Juli 2019. Spurs, Susan Sarandon and me – dreams coming true for Anson. In: tottenhamhotspur.com, 16. Oktober 2019. Hammed Animashuan, Anson Boon and Lucian Msamati on 'Master Harold'... and the boys. In: nationaltheatre.org.uk, 18. November 2019. David Newton: The Wylde Interview: Anson Boon. In: wyldemag.com, 12. September 2019. Len Read, Actor Anson Boon holds a can of beer as he plays Sex Pistols icon Johnny Rotten in new film..., The Sun, ‏בפברואר 2021
יתרון מדינת הבית

יתרון מדינת הבית (באנגלית: Home state advantage) הוא מושג בפוליטיקה של ארצות הברית המתייחס במיוחד לבחירות לנשיאות ארצות הברית. עיקרון זה מניח שמועמד לנשיאות ארצות הברית יזכה בשיעור קולות גבוה יותר במדינת הבית שלו בהשוואה למדינות אחרות עם פרופיל אוכלוסייה דומה. ההגדרה של "מדינת הבית" עשויה להיות מורכבת לעיתים, למשל כאשר המועמד נולד וגדל במדינה אחת אך השיג הצלחה פוליטית במדינה אחרת או במקרים שבהם מועמד זכה להכרה פוליטית במספר מדינות לפני שהגיש את מועמדותו לנשיאות ארצות הברית. בעוד שמועמדים רבים ניצחו בבחירות לנשיאות למרות שלא זכו לרוב במדינת הולדתם, ארבעה נשיאים בלבד (ג'יימס פולק, וודרו וילסון, ריצ'רד ניקסון ודונלד טראמפ) ניצחו בבחירות לנשיאות למרות שלא זכו לרוב קולות במדינות מגוריהם. פולק הוא הנשיא הנבחר היחיד שלא זכה לרוב קולות לא במדינת הולדת (קרוליינה הצפונית) ולא במדינת מגוריו בזמן מערכת הבחירות (טנסי). באופן דומה, מועמדים רבים לנשיאות הפסידו בבחירות למרות שזכו לרוב קולות במדינת הבית שלהם, לדוגמה וולטר מונדייל שהתמודד מול רונלד רייגן בבחירות 1984, הפסיד ב־49 מדינות וניצח אך ורק במדינת הבית שלו, מינסוטה. לעומת זאת, המועמד אל גור לא גרף את רוב הקולות בבחירות 2000 במדינת הבית שלו – טנסי (שאותה ייצגו הן גור והן אביו בסנאט של ארצות הברית) – והיה למועמד הבולט הראשון לנשיאות שלא זכה ברוב הקולות במדינת הבית שלו מאז שהפסיד ג'ורג' מקגוורן במדינת הבית שלו, דרום דקוטה, בבחירות 1972. Michael S. Lewis-Beck and Tom W. Rice, "Localism in Presidential Elections: The Home State Advantage", American Journal of Political Science, Vol. 27, No. 3 (Aug., 1983), pp. 548-556. Lou Cannon. "Ronald Reagan: Campaigns and Elections". Miller Center of Public Affairs. נבדק ב-5 בספטמבר 2020. {{cite web}}: (עזרה) "Dave Leip's Atlas of U.S. Presidential Elections - Compare Data". uselectionatlas.org. אורכב מ-המקור ב-25 בדצמבר 2014. נבדק ב-6 בנובמבר 2014. {{cite web}}: (עזרה) ערך זה הוא קצרמר בנושא פוליטיקה ובנושא ארצות הברית. אתם מוזמנים לתרום לוויקיפדיה ולהרחיב אותו.
טיסבזדד

טיסבזדד (בהונגרית: Tiszabezdéd) הוא כפר במחוז סבולץ'-סטמאר-ברג בצפון מזרח הונגריה. עד לשואה הייתה בה קהילה יהודית. כמו יישובים רבים באירופה גם אוכלוסיית טיסבזדד קטנה עם השנים. כך, בשנת 1990 חיו בכפר 1,827 תושבים ובשנת 2020 חיו בו רק 1,725 תושבים. הכפר היה מיושב לסירוגין מהמאה ה-13. יהודים התיישבו בטיסבזדד במחצית השנייה של המאה ה-18. רובם עסקו במסחר ובחקלאות והקהילה השתייכה לזרם האורתודוקסי ומשנת 1867 הייתה תחת קהילת מאנדוק. בית הכנסת בכפר הוקם בשנת 1900. לאחר פרוץ מלחמת העולם השנייה החלו להופיע בטיסבזדד גילויי אנטישמיות, יהודים הוכו בידי כנופיות פורעים ובתיהם נשדדו. משפחה יהודית שלא הייתה לה אזרחות הונגרית גורשה בשנת 1941 לקאמנץ-פודולסק באוקראינה, שם נרצחו כ-20,000 יהודים מגורשי הונגריה בידי חיילים גרמנים וחיילי הז'אנדרמריה ההונגרית. באפריל 1944, זמן קצר לאחר כניסת הצבא הגרמני להונגריה, הועברו יהודי טיסבזדד לגטו קישווארדה בו רוכזו כ-7,000 יהודי הסביבה. כעבור שבועות מספר שולחו כולם למחנה ההשמדה אושוויץ. אחרי המלחמה חזרו לטיסבזדד כמה יהודים ששרדו, רובם צעירים. הם מצאו את בניין בית הכנסת הרוס, ועזבו את המקום תוך זמן קצר. טיסבזדד בפנקס הקהילות הונגריה. עמוד 317 מדיה וקבצים בנושא טיסבזדד בוויקישיתוף אתר האינטרנט הרשמי של טיסבזדד (בהונגרית) "טיסבזדד", באתר JewishGen (באנגלית) קהילת טיסבזדד, באתר "אנו – מוזיאון העם היהודי" נתוני הכפר באתר הלמ"ס ההונגרי תיעוד יהודי מאנדוק שנרצחו בשואה באתר יד ושם מפקדי האוכלוסין של יהודי הונגריה, 1993
עשור (פירושונים)

האם התכוונתם ל... עשור – תקופה של עשר שנים עשור (כלי נגינה) – כלי נגינה תנ"כי אישים: אבי עשור – פרופסור ישראלי לחינוך יניב עשור – איש צבא ישראלי עשר
שרכיים

שׁרכיים (שם מדעי: Polypodiales; לעיתים נקראת גם Filicales) היא סדרה של שרכאים שהם צמחים וסקולריים חסרי זרע. בסדרה זו נמצאים 80% מהשרכים האמיתיים והם חיים בסביבות לחות, בעיקר באזורים מיוערים. בהתאם לשיטת מיון שהוצא בשנת 2016 שרכיים כוללים 26 משפחות. Lindsaeaceae Saccolomataceae Dennstaedtiaceae אברתיים (Pteridaceae) Aspleniaceae Thelypteridaceae Woodsiaceae Blechnaceae Onocleaceae Dryopteridaceae Lomariopsidaceae Tectariaceae Oleandraceae Davalliaceae Polypodiaceae Nephrolepidaceae (כוללת שרך בוסטון) מדיה וקבצים בנושא שרכיים בוויקישיתוף שרכיים, באתר ITIS (באנגלית) שרכיים, באתר NCBI (באנגלית) שרכיים, באתר האנציקלופדיה של החיים (באנגלית) שרכיים, באתר Tropicos (באנגלית) שרכיים, באתר GBIF (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
טיסמוגיורוש

טיסמוגיורוש (בהונגרית: Tiszamogyorós) הוא כפר על גדות נהר הטיסה במחוז סבולץ'-סטמאר-ברג שבצפון מזרח הונגריה. כמו יישובים רבים באירופה, גם אוכלוסיית טיסמוגיורוש קטנה עם השנים. כך, בשנת 1990 היו בכפר 693 תושבים ובשנת 2020 רק 802 תושבים. הכפר ואזורו מיושבים לסירוגין מאז המאה ה-13. יהודים חיו בטיסמוגיורוש במאה ה-18 ובמאה ה-19. החל משנת 1867 הייתה הקהילה כפופה לקהילת מאנדוק, בשנת 1944 נרצחו יהודים רבים מהכפר בשואת יהודי הונגריה מדיה וקבצים בנושא טיסמוגיורוש בוויקישיתוף אתר האינטרנט הרשמי של טיסמוגיורוש (בהונגרית) נתוני הכפר באתר הלמ"ס ההונגרי תיעוד יהודי טיסמוגיורוש שנרצחו בשואה מפקדי האוכלוסין של יהודי הונגריה, 1993
דאפאונג

דאפאונג (בצרפתית: Dapaong) היא עיר בצפון טוגו ובירת מחוז סאוואן. על פי מפקד האוכלוסין לשנת 2016, מתגוררים בעיר 64,800 תושבים. העיר ממוקמת 638 קילומטרים צפונית לבירה לומה, ליד הגבול עם בורקינה פאסו. גובהה של העיר הוא 306 מטרים מעל פני הים. החשמל בעיר מסופק מסכר אקוסומבו, אולם היא נתקלת בקשיים גדולים בתברואת המים ובבריאות הציבור. כל בתי הספר בעיר הם בתי ספר ציבוריים. בעיר נמצא נמל התעופה ג'נגו. מועדון הכדורגל של העיר משחק באליפות טוגו בכדורגל. לדאפאונג יש תפקיד אסטרטגי חשוב במסחר של מערב אפריקה, מכיוון שהיא נמצאת באזור בו מעבירים סחורות רבות לבורקינה פאסו, ניז'ר ובנין. המרכז הכלכלי של העיר הוא שוק עם חנויות שונות המוכרות בעיקר בדים, דוחן וכבשים. מקורות ההכנסה העיקריים בעיר הם ממסחר, בעלי חיים וחקלאות (בעיקר כותנה, דוחן, תירס, עגבניות וג'טרופה). מאז שנות האלפיים, גידול העגבניות התעצם, עקב הגדלת ייצוא העגבניות ללומה. גילם של רוב מכריע מהתושבים בעיר הוא מתחת ל-20. נכון לשנת 2010, העיר היא העיר השישית בגודלה בטוגו, מבחינת אוכלוסייה. משנת 1981, אחוז העלייה השנתי הוא 3.81%. צרפת איסי-לה-מולינו, צרפת (מ־1989) מדיה וקבצים בנושא דאפאונג בוויקישיתוף דוח נסיעה TOGO - כפרי מכשפות וסחר בעבדים במושבה הגרמנית לשעבר - סוון לוקה וורלד, באתר Sven Luca World, ‏2018-10-15 Togo: Regionen, Städte & urbane Orte - Einwohnerzahlen, Karten, Grafiken, Wetter und Web-Informationen, www.citypopulation.de Jumelages et partenariats internationaux d'Issy-les-Moulineaux, data.issy.com (בצרפתית)
לוקהיד CL-1201

לוקהיד CL-1201 הייתה תוכנית ראשונית של לוקהיד בסוף שנות השישים למטוס נשיאה והובלה עצום ממדים עם הנעה גרעינית, שיתפקד כנושא מטוסים. פרויקט התכנון CL-1201 למטוס המונע בגרעין בגודל עצום, עם מוטת כנפיים של 341 מטרים. לו היה נבנה, היה לו את טווח הגדול יותר גם מכל מטוס מודרני של ימינו. הכנף תוכננה בצורת סהר, בדומה למפציץ הבריטי V-Bomber של האדלי פייג' ויקטור, אך בניגוד לעיצוב הבריטי הוא היה חסר זנב. ההנעה תוכננה להשתמש בחום שייווצר על ידי כור גרעיני ויועבר לארבעה מנועי סילון שם הוא יחמם את האוויר העובר כדי לספק דחף. כלי השיט יוכל להישאר באוויר לפרקי זמן ארוכים. בגובה נמוך המטוסים היו שורפים דלק תעופה קונבנציונלי. על מנת להמריא, היו נדרשים 182 מנועי הרמה אנכיים נוספים. מפרטי העיצוב של CL-1201-1 היו: מוטת כנף: 341 מטר משקל ברוטו: 5375 טון משך טיסה: 41 ימים תפוקת הכור הגרעיני: 1830 מגה-ואט צוות: 845 איש קיבולת מטוסי קרב (גרסה AAC): 22 מנועי הרמה: 182 נושאת המטוסים המעופת של לוקהיד CL-1201 לפי זנבות לאורך הזמן בארכיון האינטרנט Rose, Bill; Secret Projects: Flying Wings and Tailless Aircraft. Hinckley, UK: Midland Publishing, 2010. ISBN 978-1-85780-320-4.
איגוד הג'ודו בישראל

איגוד הג'ודו בישראל הוא עמותה המהווה הגוף היציג מול מוסדות בישראל ובעולם בתחום הג'ודו. העמותה נוסדה ב-1965 בתור ההתאחדות הישראלית לג'ודו. ההתאחדות החדשה באותה עת הצטרפה לאיגוד הג'ודו האירופי. תקציב העמותה בשנת 2019 עמד על כ-23 מיליון ש"ח (מתוכם כ-20 מיליון ש"ח מהמדינה) ועבדו בו כ-163 איש. משרדי העמותה ממוקמים בסמוך למרכז הספורט הלאומי תל אביב. בהנהלת העמותה עומד דירקטוריון נבחר המונה 11 מתנדבים, הנבחרים על ידי האגודות החברות באיגוד. האיגוד כיום מייצג את ישראל אל מול איגוד הג'ודו האירופי ואיגוד הג'ודו העולמי. בשנים האחרונות[דרושה הבהרה] התפתחו עימותים ומתיחויות בין האיגוד לוועד האולימפי בישראל בנוגע לחלוקת תקציבים, מתיחות שהתגברה סביב אולימפיאדת טוקיו (2020). בשנת 2021 הוחלט כי איגוד הג'ודו בישראל ינהל את אליפות העולם בג'ודו, שתיערך לראשונה בישראל, בשנת 2024 או 2025. אתר האינטרנט הרשמי של איגוד הג'ודו בישראל איגוד הג'ודו בישראל, ברשת החברתית פייסבוק איגוד הג'ודו בישראל, ברשת החברתית אינסטגרם איגוד הג'ודו בישראל, ברשת החברתית טיקטוק איגוד הג'ודו בישראל, באתר "גיידסטאר ישראל" היסטוריה של הג'ודו בישראל - אתר איגוד הג'ודו בישראל, באתר www.ija.org.il היסטוריה של הג'ודו בישראל - אתר איגוד הג'ודו בישראל, באתר www.ija.org.il נדב צנציפר, בלי תקציבים, בלי תנאים, נגד כל הסיכויים: ההצלחה של התעמלות המכשירים, באתר ynet, 2 באוגוסט 2021 איגוד הג'ודו בישראל (ע"ר), באתר גיידסטאר אודות האיגוד, באתר האיגוד תקנון האיגוד ערן נבון, ניר וולף, אורן סמדג'ה: "בכיתי כל לילה. היינו מפורקים. אבל ידעתי שאני לא חוזר בלי מדליה", באתר ישראל היום, ‏5 באוגוסט 2021 יניב טוכמן,, ‏‏דווקא בשעתו היפה: המאבק שמאיים על הספורט האולימפי, באתר ספורט1, 4 באוגוסט 2021 דותן מלאך, מדליה שנייה לישראל: נבחרת הג'ודו ניצחה בטורניר, באתר מקור ראשון, ‏1 באוגוסט 2021 דותן מלאך, "זו המשלחת האולימפית הכי מוכשרת שהייתה לישראל", באתר מקור ראשון, ‏8 באוגוסט 2021 עדי רובינשטיין, לראשונה בהיסטוריה: אליפות העולם בג'ודו תיערך בישראל, באתר ישראל היום, ‏25 במרץ 2021
דוכסות זקס-פורשטאג

דוכסות זקס-פורשטאג (בגרמנית: Sax-Forstegg) היה שמה של נחלה בעמק הריין האלפיני, וכללה את העיירות זנוואלד ואלטשטאטן. כיום שטחה של הנחלה הוא חלק מהקנטון סנט גאלן שבשווייץ. הנחלה נקראת על שם המשפחה הברונית זקס וטירתם פורשטאג. שטח הנחלה נוצר עם חלוקת שטחיהן של הנחלות הישנות הוהנזקס ופרישנברג בסוף המאה ה-14. בשנת 1458 אדוני זקס-פורשטאג כרתו ברית עם הקונפדרציה השווייצרית. בנוסף, הם היו גם אזרחי סנט גאלן משנת 1463, ואזרחי ציריך משנת 1486. כהוקרה על חברותו, הברון אולריך השביעי פון זקס קיבל את הכפרים פרישנברג ולינץ במתנה על ידי הקונפדרציה בשנת 1490. הוא היה מפקד צבאי מצליח בצבא הקונפדרציה במלחמת שוואביה בשנת 1499. הרפורמציה השווייצרית הוצגה בסאקס-פורשטאג בשנת 1553. השטח נרכש על ידי ציריך בשנת 1615. סאקס-פורשטאג נותרה שלוחה של ציריך עד להתמוטטות הקונפדרציה השווייצרית הישנה בשנת 1798. מאוחר יותר באותה השנה, שטחה צורף לקנטון לינת אשר מאוחר יותר הפך לחלק מקנטון סנט גאלן בשנת 1803. משנת 1831 שטח הדוכסות נמצא בתוך מחוז ורדנברג. וולפגנג גלדי: "זקס-פורשטאג". בגרמנית, צרפתית ואיטלקית באתר של המילון ההיסטורי של שווייץ, (2011). למרות שתוארה היה דוכסות, כנראה שבפועל פעלה יותר כמו נחלה.
חוסה איטורבי

חוסה איטורבי (בספרדית: José Iturbi‏; 28 בנובמבר 1895 – 28 ביוני 1980) היה פסנתרן ומנצח ספרדי - אמריקאי. בשנות ה-40 הופיע במספר סרטים מוזיקליים בהוליווד בתפקיד עצמו כשחקן, מנצח ופסנתרן. חוסה איטורבי נולד בוולנסיה וכבר בהיותו ילד החל לנגן בפסנתר והתגלה כילד פלא. הוא סיים את לימודיו בקונסרבטוריון של ולנסיה בגיל 14 ועבר לקונסרבטוריון של ברצלונה ומשם לקונסרבטואר של פריז, שם למד אצל המלחין והפסנתרן ויקטור סטראוב (אנ') וגם אצל הצ'מבליסטית הידועה ונדה לנדובסקה. לאחר סיום לימדיו הוא נתן שיעורי פסנתר והתאהב באחת מתלמידותיו, מריה. הם נישאו ונולדה להם בת. מריה מתה ב-1928 וחוסה המדוכא החליט לעבור לארצות הברית. הופעת הבכורה שלו הייתה בניו יורק ב-1929. גם אחותו אמפרו איטורבי (אנ') הייתה פסנתרנית מפורסמת והם שיתפו פעולה והופיעו בקונצרטים, בהקלטות ובמספר סרטים. בשנים 1936–1944 היה המנהל המוזיקלי של התזמורת הפילהרמונית של רוצ'סטר, כן ניהל את התזמורת הסימפונית של ולנסיה. הוא התפרסם בעולם ובארצות הברית והופיע במספר סרטים מוזיקליים בתפקיד עצמו כשחקן, מנצח ופסנתרן. בסרט שיר שייזכר על חייו של פרדריק שופן, הוא מנגן בפסנתר בפסקול המוזיקלי של הסרט. בסרטים הוא מופיע בתפקיד עצמו ביחד עם אחותו בליווית תזמורת גדולה ולעיתים גם מקהלה. בסרט הרימו עוגן הוא מנגן עיבוד לרפסודיה ההונגרית מס' 2 פרנץ ליסט ביחד עם עוד 20 פסנתרנים צעירים. בסרט שלוש בנות נועזות הוא מבצע כפסנתרן ומנצח את הרפסודיה הרומנית של אנסקו עם נגן מפוחית הפה לארי אדלר. בינואר 1958 ביקר איטורבי בישראל לסדרת קונצרטים עם התזמורת הפילהרמונית הישראלית כפסנתרן ומנצח. הוא נתן גם שני רסיטלים בבית פיליפ מוריי באילת איטורבי המשיך להופיע בקונצרטים עד שנתו האחרונה. Thousands Cheer"‏ – (1943) "מוזיקה למיליונים" – (1944) "שתי נערות ומלח" – (1944) "הרימו עוגן" – (1945) "שיר שייזכר" – (1945), מנגן את הפסקול של הסרט "חופשה במקסיקו" – (1946) "שלוש בנות נועזות" – (1948) "נשיקת חצות" – (1949) בוולנסיה נערכת מאז 1981 תחרות פסנתר בינלאומית על שם חוסה איטורבי (אנ'). באוניברסיטת קליפורניה בלוס אנג'לס נערכת מאז 2007, תחרות בינלאומית לפסנתרנים וזמרים על שם חוסה איטורבי (אנ') היכל התזמורת הפילהרמונית של ולנסיה קרוי על שמו של חוסה איטורבי. לאיטורבי יש כוכב בשדרת הכוכבים של הוליווד על תרומתו במוזיקה. מדיה וקבצים בנושא חוסה איטורבי בוויקישיתוף אתר האינטרנט הרשמי של חוסה איטורבי (באנגלית) חוסה איטורבי, במסד הנתונים הקולנועיים IMDb (באנגלית) חוסה איטורבי, באתר AllMusic (באנגלית) חוסה איטורבי, באתר MusicBrainz (באנגלית) חוסה איטורבי, באתר Discogs (באנגלית) חוסה איטורבי, באתר "Find a Grave" (באנגלית) חוסה איטורבי מנגן ומנצח על סיום הקונצ'רטו לפסנתר מס' 1 של צ'ייקובסקי ב"נשיקת חצות", באתר יוטיוב חוסה איטורבי מנגן עם 20 פסנתרנים צעירים את הרפסודיה ההונגרית מס' 2 של פרנץ ליסט (מתוך "הרימו עוגן"), באתר יוטיוב חוסה ואמפרו איטורבי מנגנים את "אטיוד המרד" של שופן ב"נשיקת חצות", באתר יוטיוב לארי אדלר מנגן רפסודיה רומנית של אנסקו. חוסה איטובי מנצח ומגן על פסנתר עם אחותו אמרה (מתוך "שלוש בנות נועזות"), באתר יוטיוב חוסה איטורבי מנצח על תזמורת חיל הים האמריקאי בהמנון חיל הים (מתוך "הרימו עוגן"), באתר יוטיוב חוסה איטורבי, באתר אנציקלופדיה בריטניקה (באנגלית) חוזה איטורבי בישראל, למרחב 17/1/58 חוזה איטורבי באילת, דבר, 24/1/58
יחסי אוסטריה–ירדן

יחסי אוסטריה–ירדן הם יחסי החוץ בין אוסטריה וירדן. שתי המדינות כוננו יחסים דיפלומטיים בשנת 1956. ב-30 ביוני 2016 נחתם עם ירדן הסכם דו-צדדי על טכנולוגיות בריאות. בשנת 2014 הסתכם המסחר בין המדינות ב-82.91 מיליון דולר, כאשר היצוא מאוסטריה לירדן הסתכם ב-81.5 מיליון דולר וכלל בעיקר תרופות, בולי עץ, כימיקלים ומכונות, ואילו היבוא מירדן לאוסטריה הסתכם ב-1.41 מיליון דולר וכלל בעיקר פנינים, כלי זכוכית, מתכות וירקות. באותה שנה ביקרו 6,781 תיירים אוסטרים בירדן. ירדן מחזיקה באוסטריה שגרירות בווינה. אוסטריה מחזיקה בירדן שגרירות בעמאן. מדיה וקבצים בנושא יחסי אוסטריה–ירדן בוויקישיתוף יחסי אוסטריה–ירדן באתר משרד החוץ הירדני כלכלה באתר שגרירות אוסטריה בירדן שגרירות אוסטריה בירדן
ארנבון געשי

ארנבון געשי (שם מדעי: Romerolagus diazi) הוא מין יחיד בסוגו של יונק ממשפחת הארנביים החי רק במספר הרים במקסיקו והוא אחד הארנבים הקטנים בעולם, אך גדול יותר מארנב ננסי. אורכו של הארנב 23 עד 35 ס"מ ומשקלו 390 עד 600 גרם בקירוב. הארנב בעל פרווה צמרירית כהה והוא בעל רגליים ואוזניים קצרות ביותר, כשלעיתים מבלבלים בינו למכרסמים. הארנב יכול לחיות 7 עד 9 שנים בטבע. ארנב זה הוא פעיל ערביים היוצא ממחילות שסמוכות לעשבים צומחים לאכול צמחייה עשבונית קרקעית שונה. עקב גודלו הקטן ורגליו הקצרות הוא פגיע לטורפים ולכן אינו מתרחק במיוחד ממאורתו. הזכר מתקשר בדומה לפיקות בשימוש בקולות צווחניים כדי לשמור על טריטוריה או למשוך נקבות וכן להתרות על סכנות. ארנב זה נדיר מאוד ונותרו ממנו רק אוכלוסיות קטנות החיות ביערות אורנים, אלמונים ועוד לאורך מספר הרי געש כבויים לאורך דרום-מזרח מקסיקו, בקרבת ממקסיקו סיטי. הארנב נפגע מפיצול האוכלוסיות שלו עקב פעילות האדם לבניית כבישים, חקלאות או עיורים. מחקר חדש[דרוש מקור] מצא קשר בין הירידה באולוסיות לשינויי אקלים גלובליים. מדיה וקבצים בנושא ארנבון געשי בוויקישיתוף ארנבון געשי, באתר ITIS (באנגלית) ארנבון געשי, באתר NCBI (באנגלית) ארנבון געשי, באתר Animal Diversity Web (באנגלית) ארנבון געשי, בבסיס הנתונים ARKive (באנגלית) ארנבון געשי, באתר האנציקלופדיה של החיים (באנגלית) ארנבון געשי, באתר GBIF (באנגלית) ארנבון געשי באתר הרשימה האדומה של IUCN
תוצר גן

תוצר גן הוא חומר ביוכימי – RNA או חלבון – שנוצר בתהליך התבטאות גנים. לתוצרים אלה פעילות ביולוגית, כ-RNA לא מקודד או לאחר תרגום כחלבון. ערך מורחב – ncRNA RNA שאיננו מקודד לחלבון משועתק על ידי כלל ה-RNA פולימראז הקיימים בתא. המולקולה הליניארית שנוצרת מתקפלת ליצירת מבנה שניוני, שהוא הצורה הפעילה של RNA שאיננו מקודד. RNA לא מקודד מחולק לקבוצות שונות על סמך תכונות ופעילות. RNA לא מקודד מעורב, לדוגמה, בבקרת התבטאות גנים (miRNA, lincRNA, lncRNA), בתהליך התרגום (tRNA) ובעיבוד RNA (snRNA, snoRNA). מפאת חשיבותו, פגיעה ב-RNA שאינו מקודד מעורבת במחלות רבות. לדוגמה, מולקולות microRNA מעורבות בסרטן, ונמצא כי לחלקן תפקיד מפתח ביצירת גידולים. ערך מורחב – חלבון בניגוד למולקולות RNA שאינן מקודדות לחלבון, RNA מסוג RNA שליח (mRNA) עובר תרגום לחלבון. בתהליך זה הקוד הגנטי מתורגם לשרשרת של חומצות אמינו, שנמצאת במבנה ראשוני. במצב זה החלבון אינו פעיל וכדי למלא את ייעודו עליו להתקפל, כלומר ליצור מבנה תלת-ממדי. בסיום הקיפול, החלבון נמצא במבנה המכונה מבנה נטיבי (Native state), והוא בעל מבנה שלישוני או רביעוני, מקופל במבנה תלת־ממדי המכיל בתוכו מבנים שניוניים. בצורתם המקופלת חלבונים משמשים להרכבת התא ואברוניו, ולפעילויות רבות הנדרשות ליצור החי, והם כוללים אנזימים ונוגדנים. גן (ביולוגיה) ססי סטאר, ראלף טגארט, כריסטין אוורס, ליסה סטאר, ביולוגיה - האחידות והמגוון של החיים, פרק 9, האוניברסיטה הפתוחה, תשע"ה-2015, ISBN 9789650614744 Ban N, Nissen P, Hansen J, Moore P, Steitz T (2000). "The complete atomic structure of the large ribosomal subunit at 2.4 ångström resolution". Science. 289 (5481): 905–20. Bibcode:2000Sci...289..905B. doi:10.1126/science.289.5481.905. PMID 10937989.{{cite journal}}: תחזוקה - ציטוט: multiple names: authors list (link) Oncomirs - microRNAs with a role in cancer. [Nat Rev Cancer. 2006] - PubMed - NCBI
ארנב אוגנדי

ארנב אוגנדי (שם מדעי: Poelagus marjorita) הוא מין של יונק ממשפחת הארנביים שהוא המין היחיד בסוגו. ארנב זה מצוי בטבע במזרח אפריקה בשטחי סוואנה וערבות לחות. תפוצתו היא מצ'אד ודרום סודאן בצפון עד לצפון הרפובליקה הדמוקרטית של קונגו ומערב קניה והוא מדרים עד צפון אגם טנגניקה ואוכלוסייה אחת מצויה באנגולה. ארנב זה יכול להגיע לאורך 440 עד 500 מ"מ ולמשקל 2 עד 3 ק"ג. צבעו חום-אפרפר עם זנב צהבהב ובטן לבנה. הוא בעל אוזניים ורגליים קצרות יחסית לארנבים אפריקאים. לעיתים מבלבלים בינו לשפן סלעים מרחוק עקב מבנה גוף דומה, אך השפן איננו קרוב שלו. הארנב הוא פעיל לילה הנח ביום במאורות או בחורי סלעים ויוצא ללחך עשבים וצמחי קרקע בשעות הלילה. הוא מחבב במיוחד את הנבטים הצומחים לאחר שהקרקע נשרפת או נשטפת. טורפיו כוללים דורסים שונים, חתוליים כמו הסרוואל ומספר מיני גחניים. הארנב הוא מין פוליגמי המתרבה במשך כל השנה והנקבה ממליטה לאחר 5 שבועות גור אחד או שניים במאורה מגוננת המרופדת בעשבים. מדיה וקבצים בנושא ארנב אוגנדי בוויקישיתוף ארנב אוגנדי, באתר ITIS (באנגלית) ארנב אוגנדי, באתר NCBI (באנגלית) ארנב אוגנדי, באתר Animal Diversity Web (באנגלית) ארנב אוגנדי, באתר האנציקלופדיה של החיים (באנגלית) ארנב אוגנדי, באתר GBIF (באנגלית) ארנב אוגנדי באתר הרשימה האדומה של IUCN